План

за действие

по изпълнение на Стратегията

на основно училище „Любен Каравелов” – Свиленград

за периода 2025/2026 учебна година

**I. ОСНОВНИ ПОЛОЖЕНИЯ**

Планът за 2025/2026 учебна година е разработен въз основа на Стратегията за периода 2025 - 2030 година, приета на заседание на Педагогическия съвет с Протокол №12 от 13.09.2025 год. Планът е приет на ПС №12/12.09.2025 г. и подкрепя ключовите мерки в политиките на училището за необходимост от постигане на по-високи резултати в образователната дейност, за модернизиране на образованието, за още по-стриктно съблюдаване на правата на децата и възпитаването им в духа на националните и етническите ценности.

Разработването на Плана за изпълнение на Стратегията ще допринесе за ясното очертаване на пътя и насоките за развитието на учебното заведение през периода 2025/2026 година, за постигането на дългосрочните цели и мотивирането на Педагогическия колектив.

Той е основен инструмент за реализация на Стратегията и представлява неразделна част от нея. Дейностите са съобразени както с подобряване на достъпа до образование, така и с повишаване на неговото качество.

Основни принципи при разработването на Плана са общоприетите училищни ценности, произтичащи от Конвенцията за правата на детето, Закона за закрила на детето, Стратегията за развитие на средното образование в Република България, Националната стратегия на Министерството на образованието и науката за въвеждане на информационните технологии в българските училища и други законодателни документи, отразени в Стратегията.

**II. ЦЕЛИ**

1.ОСНОВНА ЦЕЛ НА ПЛАНА ЗА ИЗПЪЛНЕНИЕ НА СТРАТЕГИЯТА:

Поддържане на високо качество и ефективност на УВП в съответствие с изискванията на ДОС и стратегията на МОН за развитие на образованието в Република България. Ориентация на обучението към личността на ученика, към неговите потребности и стремежи и осигуряване висока степен на езикова и функционална грамотност в областта на ИТ и чуждоезикова комуникативна компетентност. Усвояване и формиране на общочовешки и национални ценности, развитие на индивидуалността и стимулиране на творческите заложби.

2.ОСНОВНА ЦЕЛ ДО КРАЯ НА УЧЕБНАТА 2025/2026 ГОДИНА

    Постигане на максимално добри условия за обучение, възпитание, труд и реализация на подрастващите в демократичното общество. Предоставяне на образователен продукт, отговарящ на европейските критерии и изисквания за качество. Всички участници в образователно-възпитателния процес да се чувстват еднакво отговорни, ангажирани и  значими субекти.

3.СПЕЦИФИЧНИ ЦЕЛИ :

**3.1. Децата са различни. Те имат различни интереси, потребности и** **възможности, живеят в различна социална среда.**

1. Максимално обхващане на децата, подлежащи на задължително  
   обучение.
2. Осигуряване на целодневна организация на учебния ден за учениците от I – VII клас.
3. Интегрирано обучение на деца със специални образователни  
   потребности и/или хронични заболявания.
4. Развитие на традициите за творчески дейности в училище чрез работа в  
    избираеми и факултативни часове и в извънкласните форми.
5. Преодоляване на неуспеваемостта чрез консултации, самостоятелна работа, допълнителни занимания в и извънучебно време.
6. Привличане на учениците за участие в конкурси, поощряващи  
   творческата им дейност.
7. Оптимизиране и обогатяване формите за организиран отдих спорт и туризъм.

**3.2. Животът на детето е безценен. Грижата за живота и здравето на детето са първостепенна задача за всички.**

1. Да се осигури строг пропускателен режим.
2. Да се осигури безопасност на учениците при движението им по улиците,  
   както и осветление на района около училище.
3. Да се осигури здравословна жизнена среда в училище, в това число  
   дезинфекция, почистване на сградата, озеленяване.
4. Да се усъвършенства превенцията на насилието и противообществените  
   прояви на учениците, недопускането на цигари, алкохол и дрога в училище.
5. В часа на класа да се обсъждат теми по безопасност на движението, от гражданското и здравното образование.

**3.3. Качествена грижа за децата може да се получава само от висококвалифицирани кадри.**

1. Създаване на действаща система за непрекъсната квалификация на  
   педагогическия персонал — както по отношение на знанията и уменията на  
   учителите в конкретната област, така и като обща педагогическа компетентност.
2. Формиране на нагласа у учителя като педагогически консултант.
3. Качествено чуждоезиково и компютърно обучение във всички образователни степени.

**3.4. Децата - обща грижа.**

1. Постигане на единодействие между училище, семейство и общество.
2. Подкрепа на организации, осъществяващи програми, свързани с деца от други малцинствени етнически общности, в неравностойно социално положение, с хронични или здравословни проблеми, със СОП и в социален риск.

4. ПОДЦЕЛИ:

4.1. Поддържане на високо качество и ефективност на УВП по предметите от изучаваните КОО на учебния план в начален и прогимназиален етап на основната степен на образование.

* Реализиране на оптимална връзка между ООП, ИУЧ,ФУЧ избираеми и факултативни часове и в извънкласните форми с цел удовлетворяване на индивидуалните потребности, заложби и способности на учениците;
* Осигуряване на учебния процес с правоспособни учители.
* Целодневна организация на учебния ден за учениците от I-VII клас.
* Липса на свободни часове за учениците.
* Да се подпомогне успеваемостта на учениците, които срещат трудности при усвояването в УВП.

**Очаквани резултати**: Покриване на ДОС от учениците и успешно представяне на Външното оценяване;

Включване на по-голям брой ученици в извънкласни занимания, конкурси, състезания, дейности, свързани с превръщането на училището в желана територия за ученика;

4.2. Интегриране и въвеждане на ИКТ в УВП. Да научим учениците да работят с компютър в рамките на учебните часове и да го използват като работен инструмент е една от целите, за реализирането на която колективът на училището ще работи .

**Очаквани резултати:** Повишаване професионалната квалификация на учителите, създаване на необходими условия за професионална реализация и израстване. Учениците да бъдат подготвени за успешна реализация в обществото.

4.3. Обучение по чужд език за учениците от ІI до VII клас в съответствие с нормативните документите на МОН.

**Очаквани резултати** Да бъде изградено положително отношение към изучаването на ЧЕ и опознаването на други народи, техния бит и култура.

4.4. Спорт - Изграждане на физически здрави млади хора, способни да се адаптират, живеят и реализират в условията на съвременното общество.

* Подобряване качеството на учебните часове по физическо възпитание и спорт и организирането на извънучилищната и извънкласна спортна дейност;
* Масовизиране на спортно-туристическата дейност с модулите по физическо възпитание и спорт и извън тях.

**Очаквани резултати :** Повишен интерес и желание за самостоятелни изяви, уважение към спортния противник, достигане на предварително поставена цел; Усъвършенстване на качества издръжливост, сила на долните крайници, ловкост, бързина. Вяра в собствените сили и възможности и насаждане на здрав дух в здраво тяло; Намаляване заболеваемостта на учениците, укрепване на имунната им система.

4.5. Зачитане на отговорностите, правата и задълженията на ро­дителите, установяване на социален диалог „семейство - учили­ще" посредством:

* активно включване на родителската общност при за по-ефективно реализиране на стратеги­ята за развитие на училището и укрепване на материално-техническата база;
* стимулиране на родителската общност да помага за решаване на възникнали проблеми.

**Очаквани резултати:** Приобщаване на родителите към училищния живот и ангажирането им с проблеми, свързани със социалната среда и личностното развитие на учениците;

**ІІІ.ДЕЙНОСТИ ЗА ПОСТИГАНЕ НА ЦЕЛИТЕ**

**1.Административно-управленска дейност:**

1.Утвърждаване на учебни планове съобразени с интересите на учениците;

1.1.Писмено проучване/анкета/ за интересите на учениците и техните родители.

1.2.Осигуряване с правоспособни кадри и необходими материално-технически средства;

2.Сформиране на педагогически екип от мотивирани и квалифицирани преподаватели, обединени от общата цел за издигане рейтинга на училището;

3.Установяване взаимоотношения на диалог и партньорство в колектива, насочени към ефективна УВР и благоприятен психоклимат за ползотворна дейност;

3.1.Установяване практика на взаимопомощ и партньорство между членовете на колектива;

3.2.Планиране честване на вътрешноучилищни празници и мотивиране участието в тях;

3.3.Създаване на нулева поносимост към недостатъчната дисциплинираност на учениците и лоши прояви по време на учебни занятия;

4.Работа на училищното ръководство и педагогическата колегия в посока на :

* участие на училището в проекти и програми за финансиране;
* неизявено желание за дарения от страна на родители с възможности;
* повишаване на инициативността от страна на родителите за участие във вътрешноучилищния живот;
* мотивиране заинтересоваността на навременна обратна връзка от страна на родителите;

5.Разработване на критерии за оценка труда на преподавателите в рамките на училището и толериране стремежа към реализация и кариера в рамките на училището.

**2.Образователно-възпитателна дейност:**

1. Прилагане на иновационни технологии от квалифицирани преподаватели
2. Обособяване на училището като център за гражданското възпитание на учениците;

2.1.Внедряване допълнителни форми на работа с учениците.

2.2.Планиране разширяването на връзките с културните институции в града за формиране гражданско възпитание у учениците.

1. Работата на учителите да бъде подчинена на навременното отстраняване на затрудненията, възникнали в учебната дейност на учениците, да се търсят възможности за попълване на пропуските и повишване успеваемостта чрез допълнителна работа.

3.1.Навременно проучване на всички трудноуспяващи ученици и набелязване на мерки от страна на учителите за редовно посещение на часовете им от тези ученици.

3.2.Усвояване на минимума знания чрез консултации, помощ в часовете и извън тях и др.; индивидуална работа, съобразена с установените пропуски.

**3.Квалификационна дейност:**

1.Планиране вътрешноквалификационна дейност, осигуряваща необходимата педагогическа и методическа култура и подготовка на педагозите;

2.Самоквалификация по приоритети от педагогическата колегия за повишаване на конкурентноспособността и професионалното самочувствие;

3.Активно участие във формите на квалификация, организирани РУО – Хасково.

**ІV.ФИНАНСОВО ОСИГУРЯВАНЕ НА ПЛАНА ЗА ИЗПЪЛНЕНИЕТО НА СТРАТЕГИЯТА**

1. Средства от бюджета на училището
2. Средства от участия в проекти
3. Средства, набрани от УН
4. Дарения от спонсори
5. Собствен труд и труда на родителите за осъществяване на вътрешни текущи ремонти и естетизиране на помещения

Срокът за изпълнение на стратегията е краят на учебната 2029-30 г.

Стратегията се актуализира в началото на всяка учебна година, както и в случай на значителни промени в организацията на работа в училище или в нормативната база на средното образование.